Аԥсни Ҟрыми ганрацәалатәи аусеицураз аӡбамҭа ҿыцқәа ҳәаақәырҵоит
© Sputnik / Томас ТхайцукЗаседание
© Sputnik / Томас Тхайцук
АҞӘА, абҵара 2 - Sputnik. Аԥсны аԥыза-министр актәи ихаҭыԥуаҩ Беслан Џьопуеи Урыстәыла ахада иҿы иҟоу Ҟрым ахаҭарнак Георги Мурадови ганрацәалатәи аусеицураз аӡбамҭа ҿыцқәа рзы Аԥкаанҵа рнапы аҵарҩраны иҟоуп, абри атәы аанацҳауеит Аминистрцәа реилазаара апресс-маҵзура.
Аԥсны Аҳәынҭқарра Аминистрцәа реилазаареи Ареспублика Ҟрым аминистрцәа Рхеилаки рыбжьара ахәаахәҭра-економикатә, аҭҵаарадырра-техникатә, агуманитартә усеицуразы аиҳабырабжьаратә комиссиа аԥшьбатәи аилатәара мҩаԥысуеит Симферополь, абҵара 9-10 рзы.
Акомиссиа аԥснытәи ахәҭа аилатәараҿы Беслан Џьопуа хаз иго аусбарҭақәа рыҳасабырбақәа дырзыӡырҩит ҟрымтәи рколлегацәеи дареи реиныррақәеи реицусмҩаԥгатәқәеи рзы абарҭ ахырхарҭақәа рыла: ахәаахәҭра-економикатә усеицураз, ақыҭанхамҩаз, ааглыхраз, атуризм азы, атранспорт, аргылара, аҵара, аспорт, акультура, аҿартә политика рзы.
Акомиссиа ахԥатәи аилатәара мҩаԥысит 2021 шықәсазы. Анапы аҵаҩын 2022-2024 шш. рзтәи ауснагӡатәқәа Рыпрограмма. 2016 шықәсазы анапы аҵаҩын ахәаахәҭра-економикатә, аҭҵаарадырра-техникатә, агуманитартә усхкқәа рҟны аизыҟазаашьақәа рырҿиараз Аиқәшаҳаҭра. Ес-хышықәса аганқәа ауснагӡатәқәа Рыпрограмма рнапы аҵарыҩуеит.